اه ممكن اسأل حضرتك الشيخ احمد سؤال هو يوم الجمعة ده من افضل الايام عند ربنا. اه ممكن تدلني على افضل العبادات اللي انا ممكن اعملها يوم الجمعة؟ تقربني لربنا؟ شف يا عمر
اه اه فعلا انت كلامك صحيح مليون في المية يوم الجمعة ده فعلا من افضل الايام عند الله سبحانه وتعالى. وعلى فكرة كلامك ده هو نص احاديث للنبي صلى الله عليه وسلم
معلش النبي صلى الله عليه وسلم يقول ان من افضل ايامكم يوم الجمعة. فهو فعلا من افضل الايام عند الله سبحانه وتعالى. وعلى فكرة النبي جعل اليوم ده عيد بالنسبة لنا
احنا كمسلمين زي ما عيد الاضحى عيد وعيد الفطر عيد يوم الجمعة بالنسبة لنا برضه عيد. يعني عشان نعرف اهمية اليوم ده تخيل ان ربنا سبحانه وتعالى سانزل يوم كامل آآ انزل سورة كاملة متعلقة باليوم ده. اوكيه. لما بعض اليهود في المدينة قعدوا يقولوا النبي احنا ربنا اصطفانا بيوم السبت اصطفانا بيوم السبت
ربنا سبحانه وتعالى انزل سورة كاملة اسمها سورة الجمعة. الجمعة. علشان ربنا يقول لنا قد ايه اليوم ده عظيم اوي عند الله سبحانه وتعالى وازا كان اليوم ده بالنسبة لنا يوم مهم اوي. فلازم نعرف برضو ان في مجموعة من العبادات الجميلة قوي اللي المفترض ان احنا نهتم بها شوية في اليوم ده. على
العبادات دي اه قراءة سورة الكهف وده ورد في حديث عن النبي صلى الله عليه وسلم حسنه جماعة كبيرة من كبيرة جدا من اهل العلم. هو حديث ابي سعيد الخضري رضي الله عنه ان النبي صلى الله عليه وسلم قال
قل من قرأ سورة الكهف ليلة الجمعة او نهارها. ليلة الجمعة يعني يوم الخميس بالليل من بعد صلاة العشاء كده او نهارها من بعد الفجر لحد صلاة المغرب يوم الجمعة. من قرأ سورة الكهف ليلة الجمعة او نهارها اضاء له الله من النور ما بين الجمعتين. الاسبوع كله يبقى بالنسبة لك منور توفيق
وسداد من الله سبحانه وتعالى العمل التاني من الاعمال المهمة جدا اللي المفترض نهتم بها في يوم الجمعة هو الاكثار من الصلاة على النبي صلى الله عليه وسلم. النبي صلى الله عليه وسلم قال ان من افضل
ايامكم يوم الجمعة فاكثروا علي من الصلاة فيه. فاكثروا علي من الصلاة فيه. كتروا جدا من الصلاة على النبي صلى الله عليه وسلم. وقام قايل ايه فان صلاتكم معروضة علي. قالوا له يا رسول الله كيف تعرض عليك وقد ارمت؟ يعني خلاص انت لما هتموت وهتوضع في التراب جسمك يتحلل زي ما
بعض الصحابة كانوا بيظنوا قال لا ان الله حرم على الارض ان تأكل ايه؟ اجساد الانبياء. تخيل يا عمر انت عمال تقول اللهم صل على محمد وال محمد والملايكة بتنقل صلاتك للنبي صلى الله عليه وسلم في قبره. والنبي صلى الله عليه وسلم يرد عليك الصلاة ويرد عليك السلام. زي ما النبي صلى الله عليه وسلم
الان حيثما كنتم فصلوا علي فان صلاتكم تبلغني. وقال ان الله وكل بقبري ملكا معه اسماء الخلائق فلا يصلي علي احد الا قال الملك يا محمد صلى الله عليه وسلم ان فلان ابن فلان يصلي عليك او يسلم عليك. في الصحيح ايضا في حديس صحيح النبي صلى الله عليه وسلم قال
ما من عبد يسلم علي او يصلي علي الا رد الله علي روحي حتى ارد عليه السلام. فانت قاعد في بلدك عمال تقول اللهم صل على محمد. والنبي صلى الله عليه وسلم في المدينة
النبوية المباركة عمال يرد عليك السلام صلى الله عليه وسلم. من الاعمال المهمة جدا اللي نهتم بها في يوم آآ الجمعة الدعاء لان النبي صلى الله عليه وسلم علمنا ان يوم الجمعة فيه ساعة مستجابة. ان في يوم الجمعة لساعة لا يوافقها عبد مسلم يسأل الله عز وجل مسألة
الا يعني اعطاه الله اياها. والعلماء يمكن حصل بينهم خلاف بسيط كده ايه هي الساعة دي؟ بعضهم قال والامام على المنبر كما ثبت في حديث جابر في صحيح مسلم بعضهم قال لا ده هي اخر ساعة قبل المغرب. زي ما النبي صلى الله عليه وسلم قال يعني فالتمسوها اخر ساعة قبل المغرب
والامام ابن الجوزي كان له رأي لطيف بيقول ان الساعة بتاعة الجمعة عاملة زي ليلة القدر كده زي ما ليلة القدر بتتنقل في العشر الاواخر الساعة بتاعت الجمعة برضه بتتنقل
على مدار اليوم. هم. والانسان الزكي اللي يهتم جدا ان على مدار يوم الجمعة انه يهتم جدا بالدعاء. يبقى احنا قلنا قراءة سورة الكهف قلنا الصلاة على النبي صلى الله عليه وسلم قلنا الاكثار من الدعاء علشان نوفق الساعة اللي فيها الاجابة. نقطة اخيرة بقى متعلقة بصلاة الجمعة نفسها
وهي مسألة التبكير لصلاة الجمعة. تبكير لصلاة الجمعة عبادة. التبكير لصلاة الجمعة عبادة. الاغتسال للجمعة عبادة. التطيب لصلاة الجمعة عبادة ان انا اروح بدري يوم الجمعة عبادة. ان انا اقرب من الامام عبادة. ان انا لما اروح المسجد اروح بسكينة واقاوم ولا اتخطى رقاب
ناس عبادة ان انا اكون في الصف الاول عبادة. دي مجموعة من العبادات الجميلة جدا اللي لو عملناها بالفعل بالفعل ان شاء الله كل يوم جمعة مع ربنا يكون راضي عنك يا عمر. جزاكم الله خيرا يا شيخ. شكرا يا حبيبي